എളന്തിക്കര

കേരളത്തിൽ എറണാകുളം ജില്ലയിലെ പറവൂർ താലൂക്കിൽ പുത്തൻവേലിക്കര ഗ്രാമപഞ്ചായത്തിലെ ഒരു ചെറു ഗ്രാമമാണ് എലന്തിക്കര. എലന്തിക്കര ഗ്രാമത്തിൽവച്ചാണ് ചാലക്കുടിപ്പുഴ പെരിയാർ നദിയുമായി സംഗമിക്കുന്നത്. പറവൂരിനെ തൃശ്ശൂരിലെ മാളയുമായി ബന്ധിപ്പിക്കുന്ന പാതയിലാണ് ഈ ഗ്രാമം സ്ഥിതിചെയ്യുന്നത്. വടക്കൻ പറവൂരാണ് ഈ ഗ്രാമത്തിന് ഏറ്റവും അടുത്തുള്ള പട്ടണം. ഇവിടുത്തെ ആദിമ നിവാസികൾ "ഇളയ നന്തി" അല്ലെങ്കിൽ "ഇളയ ഭഗവതിയെ" ആരാധിച്ചിരുന്നതിനാലാണ് ഈ സ്ഥലത്തെ എളന്തിക്കര എന്ന് വിളിച്ചിരുന്നതെന്നാണ് ഐതിഹ്യം.

 എളന്തിക്കര ഹൈസ്കൂൾ 
വടക്കൻ പറവൂരിനടുത്ത് സ്ഥിതി ചെയ്യുന്ന എളന്തിക്കര ഹൈസ്കൂൾ ഒരു ചരിത്രപ്രാധാന്യമുള്ളതാണ്. ശ്രീനാരായണ ഗുരു ഈ സ്ഥലം സന്ദർശിച്ചപ്പോൾ അദ്ദേഹം വിദ്യാഭ്യാസത്തിന്റെയും വിദ്യാഭ്യാസ സ്ഥാപനങ്ങളുടെയും ആവശ്യകതയെക്കുറിച്ചും ഇവിടെയുള്ള ജനങ്ങളെ ഉദ്ബോധിപ്പിച്ചു. അദ്ദേഹത്തിന്റെ വാക്കുകളിൽ നിന്ന് പ്രചോദനം ഉൾക്കൊണ്ട് 1948-ൽ ഒരു ഹോമിയോ ഡോക്ടറായ ഡോ. സി. എസ്. ശങ്കരൻ തന്റെ പൂർവ്വിക സ്വത്തിൽ ഒരു വിദ്യാലയം നിർമ്മിച്ചു. പിന്നീട് 1952-ൽ അദ്ദേഹം അതിനെ ഒരു ഹൈസ്കൂളാക്കി ഉയർത്തി. ശരിയായ ഒരു കളിസ്ഥലംവിദ്യാലയത്തിന് ആവശ്യമായി വന്നപ്പോൾ ചുറ്റുമുള്ള പ്രദേശം വൃത്തിയാക്കി കളിസ്ഥലവും നിർമ്മിച്ചു. ഇന്ന് ഈ വിദ്യാലയവും അതിലെ കളിസ്ഥലവും നഷ്ടപ്പെട്ട ഒരു സംസ്കാരത്തിന്റെ വിലയേറിയ ചരിത്ര തെളിവുകൾ സൂക്ഷിക്കുന്നു.. യുദ്ധസമയത്ത് ടിപ്പു സുൽത്താൻ ഈ സ്ഥലം സന്ദർശിക്കുകയും ഒരു കുന്നിൽ പതാക ഉയർത്തുകയും ചെയ്ത സ്ഥലമായിരുന്നു എളന്തിക്കര. ആ സ്ഥലം ഇപ്പോൾ "കൊടി കുത്തിയ കുന്ന്" എന്നറിയപ്പെടുന്നു.

 അവലംബം 

Category:എറണാകുളം ജില്ലയിലെ ഗ്രാമങ്ങൾ